Ülle Madise

pisi|Norbert Kersting, Magdalena Musiał-Karg, Ülle Madise ja Priit Vinkel 2015. aastal TTÜ Ragnar Nurkse innovatsiooni ja valitsemise instituudis
pisi|Ülle Madise 2022. aasta Arvamusfestivalil
Ülle Madise (aastani 2000 Ülle Anton; sündinud 11. detsembril 1974 Tartus) on eesti jurist, alates 31. märtsist 2015 Eesti õiguskantsler.

Ülle Madise on ka Tartu Ülikooli riigiõiguse professor ja selge eesti keele eest hoolitseja. 

Ta on aastatel 2015–2022 ja 2024 kuulunud saja kõige mõjukama eestlase hulka.Kes on olnud Eesti mõjukad aastatel 2015-2024? Eesti Päevaleht, 26.11.2024.

Haridus
Ülle Madise on lõpetanud 1993. aastal kuldmedaliga Tartu 15. Keskkooli ning 1998. aastal cum laude Tartu Ülikooli õigusteaduse alal. Ta kaitses Tartu Ülikoolis 2001. aastal magistritöö "Kohaliku omavalitsuse garantii Eesti Vabariigi 1992. aasta põhiseaduses" õigusteaduse alal (cum laude). 2007. aastal kaitses ta Tallinna Tehnikaülikooli avaliku halduse instituudis doktoriväitekirja "Elections, Political Parties, and Legislative Performance in Estonia: Institutional Choices from the Return to Independence to the Rise of E-democracy" (juhendaja Wolfgang Drechsler) ning sai filosoofiadoktori kraadi haldusjuhtimise alal.Ülle Madise CV Eesti Vabariigi Õiguskantsleri kodulehel. Vaadatud 04.12.2023.

Töökäik
 1997–1998 Justiitsministeeriumi avaliku õiguse osakonna spetsialist
 1998–2002 Justiitsministeeriumi avaliku õiguse osakonna juhataja
 2001–2005 Tartu Ülikooli lektor
 2002 Justiitsministri parlamendinõunik
 2002–2005 Riigikogu põhiseaduskomisjoni nõunik, sekretariaadi juhataja
 2005–2008 Riigikontrolli II auditiosakonna peakontrolör
 2005–2009 Tallinna Tehnikaülikooli Ragnar Nurkse innovatsiooni ja valitsemise instituudi teema täitja
 2006–2010 Vabariigi Valimiskomisjoni liige
 2009–2015 Vabariigi Presidendi õigusnõunik
 2009–2011 Tallinna Tehnikaülikooli õiguse instituudi avaliku õiguse professor
 2011– Tartu Ülikooli avaliku õiguse instituudi riigi- ja haldusõiguse õppetooli riigiõiguse professor
 2015– Eesti Vabariigi õiguskantsler

Ülle Madise on olnud Eesti Vabariigi põhiseaduse kommenteeritud väljaande (2012, 2017, 2020) peatoimetaja.Ülle Madise CV ETIS-es. Vaadatud 04.12.2023.EV põhiseaduse kommenteeritud väljaanded andmebaasis ESTER. Vaadatud 04.12.2023.

2012. aastast on ta Enn Soosaare eetilise esseistika auhinna žürii esimees.

Ajakirjanduslik tegevus
Aastatel 2010–2015 juhtis ta Kuku Raadio ühiskondlik-poliitilist vestlussaatesarja "Vanamehed kolmandalt""Vanamehed kolmandalt" Kuku Raadio järelkuulatavad saated. ning 2016–2018 oli saatesarja "Õigus ja õiglus" autor ja saatejuhtSaatesarja "Õigus ja õiglus" järelkuulatavad saated Kuku Raadio kodulehel. Vaadatud 04.12.2023..

Ta on olnud sage ühiskondlik-poliitiliste teemade, sealhulgas eriti õigusaspektide selgitaja ja kommenteerija Eesti Rahvusringhäälingu tele- ja raadiosaadetes (nt "Esimene stuudio", "Kahekõne", "Kultuuristuudio", "Foorum", "Vabariigi kodanikud", "Valimisstuudio", "Lastega ja lasteta" jne).Ülle Madise osalusega saateid ERR-i saadetes ERR Arhiiv, vaadatud 04.12.2023. 

Alates 2004. aastast on ta teinud rohkesti kaastööd kultuurilehele Sirp, kuid tema artikleid on ilmunud ka väljaannetes Õpetajate Leht, Juridica, Eesti Majanduse Teataja, Eesti Päevaleht, Äripäev, Maksumaksja, Postimees, Maaleht jm. Märkimisväärne osa tema artiklitest käsitleb selge eesti keele eest seismist ning keeleseaduse täitmist ja kaitset.Ülle Madise artikleid andmebaasis ISE. Vaadatud 03.12.2023.

Artikleid
 Elektrooniline hääletus on lisavõimalus Eesti Päevaleht, 9. aprill 2002
 Presidendi otsevalimine – hõbekuul? Eesti Päevaleht, 12. september 2005
 Otsedemokraatia liiga ilus idee Sirp, 12. veebruar 2009
 Poliitika kultuursusest teoorias ja praktikas Sirp, 4. veebruar 2010
 Haridustööstuse buum ja krahh Sirp, 4. juuni 2010
 Avatus, avalikkus ja mõtlemise tase Sirp, 5. november 2010
 Kes unistab Päikesekuninga riigist? Sirp, 6. jaanuar 2011
 Muutmine teenib muutjat? Sirp, 1. aprill 2011
 Milleks on Eestis vaja ülikoole? Sirp, 3. juuni 2011
 Eesti 1991.–2011. aastani läbi põhiseaduse prisma. Mõned mõtted Sirp, 5. august 2011
 Erakoolid ja üldine haridusstress Õpetajate Leht, 13. november 2015
 Põhiharidus vajab põhiseaduse kaitset Postimees, 20. veebruar 2016
 Vähem norme, rohkem tervet mõistust Postimees, 31. mai 2016
 24 aastat hiljem - põhiseaduse sihik püsib kindlalt paigas Postimees, 28. juuni 2016
 Ülle Madise: rahva raha eest udu ajamine peab lõppema Postimees, 13. märts 2018
 Ülle Madise: jurist, ametnik ja ilus eesti keel. Kõne Wiedemanni konverentsil «Emakeelne Eesti, emakeelne Euroopa» 24. aprillil 2018 Rakvere reaalgümnaasiumis Postimees/Arvamus, 26. aprill 2018
 Ülle Madise: kui räägime ja mõtleme riigireformist, siis millest me räägime Edasi.org, 10. juuni 2018
 Eesti keel pole pelk tarbeese Sirp, 15. veebruar 2019
 Ülle Madise: ilusa selge eesti keele ülistuseks ERR Uudised, 14. märts 2019
 Ülle Madise: riik, mis laseb elada Edasi.org, 26. veebruar 2021
 Vaikimise nõiaring Sirp, 10. juuni 2022
 Eesti keel on põhiseaduse kaitse all Sirp, 21. oktoober 2022
 Ülle Madise: ka korraliku inimese andmed on varandus ja relv Edasi.org, 10. oktoober 2023
 Ülle Madise ⟩ On oht, et kui trotsi saab liiga palju, hakataksegi ootama valgustatud tsaari Postimees.ee, 7. märts 2025

Muu tegevus eesti keele eest hoolitsejana
Selge Sõnumi auhinnavõistluse patroon

Kui 2016. aastal tunnustati Ülle Madiset Selge Sõnumi auhinnavõistlusel äramärkimisega selge väljenduse eest avalikus suhtlusesTulemused 2016 2016. aasta Selge Sõnumi auhinna võistluse tulemused veebilehel Selgesonum.ee, siis alates 2017. aastast on ta olnud Selge Sõnumi auhinna võistluse patroon.Auhind 2017 2017. aasta Selge sõnumi auhinna võistlus veebilehel Selgesonum.ee 

Panus sõnastikureformi tõttu tekkinud keeletüli lahendamisse
2020. aastal Eesti Keele Instituudis alustatud sõnastikureform on põhjustanud eriti õigekeelsussõnaraamatu kui eesti kirjakeele seadusliku aluse põhimõttelise muutmise plaaniga ühiskonnas palju segadust ja teravat poleemikat, mida on nimetatud ka keeletüliks. 2024. aasta 1. märtsil esines Ülle Madise Eesti keelenõukogu ja Eesti Keele Instituudi keelekorraldusteemalisel ühisseminaril ettekandegaEesti keelenõukogu seminar keelekorraldusest Video "Eesti keelenõukogu seminar keelekorraldusest"] EKI YouTube, 01.03.2024. ning saatis õiguskantslerina EKI direktorile Arvi Tavastile märgukirja, et Eesti Keele Instituut peaks lähtuma uut õigekeelsussõnaraamatut (ÕS) koostades keeleseaduse nõuetest ja loobuma soovist panna ÕS kokku EKI ühendsõnastiku põhjal.Õiguskantsler: uus ÕS peaks lähtuma keeleseaduse nõuetest ERR Uudised, 07.03.2024.

Selle tulemusel saavutasid Haridus- ja Teadusministeerium ning Eesti Keele Instituut (EKI) 2024. aasta märtsi lõpus kokkuleppe, et õigekeelsussõnaraamatu ja EKI teatmiku väljaandmise tegevuskava muudetakse vastavalt õiguskantsleri soovitustele, mis tähendab, et 2025. aasta ÕS ilmub sarnaselt varasemate väljaannetega.Ministeerium ja EKI võtsid ÕS-i vaidluses õiguskantslerit kuulda ERR Uudised, 29.03.2024.

Keeleameti tunnustus
2023. aastal pälvis Ülle Madise keeleameti sõbra nimetuse ja keeleameti hõbemärgi. Keeleamet on seoses sellega märkinud: "Kui lugeda põhiseaduse 12. peatükki, kus on kirjas õiguskantsleri tegevuse alused, ei ole seal sõnagi sellest, et ta peaks muu hulgas hoolitsema eesti keele ja selle hea käekäigu eest. Ometi on Ülle Madise teinud seda oma ametiaja algusest peale ning temast on saanud üks eesti keele eest hoolitsemise ja selle kaitse eestkõnelejaid."Keeleameti sõber 2023 on õiguskantsler Ülle Madise Keeleameti koduleht. 18.12.2023.

Liikmesus
 2010−2015 Eesti Kunstiakadeemia kuratooriumi liige
 2010−2015 Euroopa Nõukogu juures asuva riikide korruptsioonivastase ühenduse (GRECO) sõltumatu ekspert
 2012–2015 Eesti Rahvusringhäälingu ühiskondliku nõukoja liige
 2013−2022 Rassismi ja sallimatuse vastu võitlemise Euroopa komisjoni (ECRI) liige
 2015–2024 Rahvusvahelise Ombudsmani Institutsiooni Euroopa regiooni juhatuse liige[https://www.oiguskantsler.ee/meist/oiguskantsler-ulle-madise Õiguskantsler
Ülle Madise. Teaduskorraldustöö] Õiguskantsleri koduleht. Vaadatud 04.07.2025.

Tunnustus
 2011 – TeenäitajaÜlle Madise pälvis aunimetuse "Teenäitaja 2011" ERR Uudised, 06.02.2012.
 2015 – ettevõtluse sõberEttevõtluse sõbraks kuulutati õiguskantsler Ülle Madise ERR Uudised, 04.02.2016.
 2016 – mõjukaim riigiteener edetabelis "Eesti mõjukad 2016"Otti Eylandt. Ülle Madise: riigimehelikku julgust ja tarkust võiks rohkem olla Eesti Päevaleht, 08.12.2016.
 2020 – Eesti Õpilasesinduste Liidu teenetemärk
 2023 – Ene Hioni Fondi stipendiumÕiguskantsler Ülle Madise pälvis Ene Hioni Fondi stipendiumi Eesti Vabariigi Õiguskantsleri kodulehel. Vaadatud 04.12.2023.
 2023 – Keeleameti sõber, Keeleameti hõbemärk
 2024 – Riigivapi III klassi teenetemärk

ÜRO tunnustus õiguskantsleri institutsioonile
Eesti õiguskantsleri institutsioon kui inimõiguste kaitse asutus pälvis ÜRO-lt 2025. aasta aprillis (teist korda) kõrgeima ehk A-akrediteeringu, mis annab tunnistust asutuse jätkuvast sõltumatusest ning tõhususest inimõiguste edendamisel ja kaitsel. See annab õiguskantslerile võimaluse osaleda ja võtta sõna ÜRO Inimõiguste Nõukogus ning muudes rahvusvahelistes inimõiguste foorumites.ÜRO tunnustas õiguskantslerit kõrgeima taseme inimõiguste kaitsjana Õiguskantsleri koduleht. 29.04.2025.

Isiklikku
Ülle Madise abikaasa on Üldkohtu kohtunik Lauri Madise.EL-i suurima palga saajate seas on ka viis eestlast Pealinn.ee, 05.01.2016. Tema isa on Eesti ekspoliitik, pangandustegelane ja riigikohtunik Tõnu Anton.

Viited

Välislingid


 Mikk Salu. Ülle Madise: Juristide kätte ei saa poliitika tegemist anda Eesti Ekspress, 10. detsember 2014
 ERR-i saade "Plekktrumm. Ülle Madise" Esmaeeter: 23. november 2015
 Kuku raadio saatesari "Õigus ja õiglus" Saadete kokkuvõtted ja kuulamislingid veebisaidil Õiguskantsler.ee, 4. september 2016 – 28. oktoober 2018
 Otti Eylandt. Ülle Madise: riigimehelikku julgust ja tarkust võiks rohkem olla Eesti Päevaleht, 8. detsember 2016
 Priit Wend Kuusk. „Kõige armsam on roosade pojengide lõhn.“ Mis täidab õiguskantsler Ülle Madise õnnetundega? Eesti Naine / Delfi Lood, 9. veebruar 2023 
 Ülle Madise: rahvuse identiteeti hoidvat keelt ei saa lasta isevoolu minna ERR Kultuur / "Keelesaade", 15. jaanuar 2024
 Eesti keelenõukogu seminar keelekorraldusest Ülle Madise sõnavõtt alates 51:40; EKI YouTube'is, 1. märts 2024
 Ülle Madise: eesti keel on meie tugevus, mitte nõrkus ERR Kultuur, 5. aprill 2024
 Madis Hindre. Ülle Madise: inimesel peab olema võimalik mitte olla kogu aeg salvestatud ERR Uudised, 6. mai 2024
 Ülle Madise. Eesti keel kui Eesti riigi alusväärtus Ettekanne teaduspoliitika konverentsil 2024. Eesti Teadusagentuur, 18. oktoober 2024
 Madise: puuetega inimestel peab olema võimalus laulupeole esinema pääseda ERR Uudised, 20. detsember 2024
 Rannar Raba. Intervjuu ⟩ Ülle Madise: me kõik saame kodanikena teha seda, et ei lase end asjata üles ässitada Tartu Postimees, 31. detsember 2024
 Eve Heinla. Õiguskantsler Ülle Madise: kiusamist on Eestis liiga palju, ametnikud peaksid olema inimese poolel Maaleht, 2. jaanuar 2025

Kategooria:Õiguskantslerid
Kategooria:Eesti õigusteadlased
Kategooria:Tallinna Tehnikaülikooli professorid
Kategooria:Tartu Ülikooli sotsiaalteaduste valdkonna professorid
Kategooria:Tartu Ülikooli õigusteaduskonna professorid
Kategooria:Tartu Ülikooli õigusteaduskonna vilistlased‎
Kategooria:Riigivapi III klassi teenetemärgi kavalerid
Kategooria:Sündinud 1974